La pel·lícula clàssica ‘Víctima’, hui a la Casa Municipal de Cultura
31 de gener 2022

L'Associació Cultural Nautilus oferix una nova projecció emmarcada dins del cicle dedicat al cinema clàssic. Es tracta de la pel·lícula clàssica Víctima, dirigida l'any 1961 pel britànic Basil Dearden. L'esdeveniment, que compta amb el suport de la delegació de Cultura de l'Ajuntament de Sagunt, tindrà lloc hui, dilluns, a les 18.30 hores a la Casa Municipal de Cultura. Este drama té una duració de 100 minuts, l'aforament serà limitat i l'entrada, gratuïta.  
  
El guió és a càrrec de Janet Green i John McCormick. La música, Philip Green i la fotografia, Otto Heller. Este film està catalogat com una de les millors pel·lícules amb temàtica LGTBI+ i entre les millors pel·lícules britàniques.  
  
Melville Farr (Dirk Bogarde) és un prestigiós advocat anglés feliçment casat amb Laura (Sylvia Syms). No obstant això, darrere de la seua aparença conservadora s'amaga un homosexual que busca enrotllar-se amb jovenets, a pesar que li havia promés a la seua dona que eixa etapa de la seua vida ja estava clausurada. Ambientada en una època en la qual l'homosexualitat era encara considerada un delicte que podia implicar penes de presó.  
  
Durant la sessió es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.  
  

![](/media/apndj1ya/c_cartelvictima.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/la-pel-lícula-clàssica-víctima-hui-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/la-pel-lícula-clàssica-víctima-hui-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-pel-lícula-clàssica-víctima-hui-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/la-pel-lícula-clàssica-víctima-hui-a-la-casa-municipal-de-cultura/)